Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 427

3. Abban az esetben, ha akár a megfigyelt, akár a megfigyelõ fél él a bemutató repülés kérésének jogával: (A) a bemutató repülést a „D” melléklet III. fejezetének követelményeivel összhangban hajtják végre; (B) a bemutató repülés nem tart két óránál tovább; (C) a megfigyelt fél biztosítja a kalibráló célokat a Szerzõdés „D” melléklete 1. függeléke meghatározásaival összhangban annak a repülõtérnek a közelében, amelyen végrehajtják a repülés elõtti ellenõrzést; (D) egy bemutató repülés kérésének végrehajtásában az idõjárási feltételek, vagy a megfigyelt fél repülõgépével vagy mûszereivel kapcsolatos problémák miatti bármilyen késedelem nem számít bele az ilyen repülésekre biztosított idõbe, amennyiben nem állapodnak meg másképpen; (E) a megfigyelt fél elõhívja az érzékelõ mûszerek által gyûjtött adatokat annak a repülõtérnek a közelében lévõ létesítményben, amelyen a repülés elõtti ellenõrzést végre kívánják hajtani, a megfigyelõ fél személyzetének jelenlétében, a Szerzõdés IX. cikke II. és III. fejezete rendelkezéseivel összhangban; és (F) a bemutató repülés költségét, beleértve az adatrögzítõ eszközök és az adatelõhívás biztosítását, a Szerzõdés „L” melléklete I. fejezete 9. bekezdésének rendelkezéseivel összhangban osztják el.

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes